Corn FIFA an Domhain 2026 - Grúpa Cáilithe F de chuid UEFA

Reáchtáladh **Grúpa** **Cáilithe F de chuid UEFA, Corn FIFA an Domhain 2026**  idir Meán Fómhair - Samhain 2025. Bhí Poblacht na hÉireann, An Phortaingéil, An Ungáir, agus an Airméin sa ghrúpa.

Bhí dóchas ann nuair a ceapadh Stephen Kenny in 2020 go bhféadfadh Éire dul chun cinn a dhéanamh ach cé go raibh cúpla bréagmhaidneachan ann, in olcas a chuaigh cúrsaí i ndáiríre agus tubaiste cheart ann mí Mheán Fómhair 2025 nuair a chaill an fhoireann faoi cheannas Heimir Hallgrímsson thall san Airméin.  Chaith cuid mhaith daoine a hataí leis an bhfoireann agus leis an mbainisteoir ina dhiaidh sin ach ní raibh siad i bhfad á bpiocadh suas arís nuair a bhuaigh Éire ar an bPortaingéil agus go háirithe i ndiaidh an bhua i gcoinne na hUngáire i mBúdaipeist.

Chríochnaigh An Phortaingéil ar bharr an ghrúpa, agus Poblacht na hÉireann sa dara háit. Chuaigh Éire isteach sna babhtaí réitigh de chuid UEFA agus bhí deis acu fós cáiliú do Chorn FIFA an Domhain 2026 i Meiriceá.  Ach d'fhág bua na Seicia ar Éirinn ar an 25 Márta 2026 nach raibh foireann Heimir Hallgrímsson páirteach i gCorn an Domhain 2026.[clé|mion|312x312px|Fuair [Troy Parrott cúig chúl in dhá chluiche]]
[clé|mion|381x381px|san Aviva, cuireadh [Cristiano Ronaldo den pháirc ]]

## An Ghrúpa

## Cluichí
**6** **Meán Fómhair 2025**

Éire  v An Ungáir san Aviva;   Chríochnaigh Éire agus An Ungáir ar comhscór 2-2

**9** **Meán Fómhair 2025**

Tharla tubaiste san Airméin, cailliúint 2-1, ach bhí an taispeántas níos measa fós.  Rinne imreoirí na hÉireann beag is fiú den Airméin  i Yerevan.  Ach ba cheart go mbeadh bearna níos mó idir na foirne ná an 2-1 a bhí ar chlár na scór nuair a chríochnaigh an cluiche.

**11 Deireadh Fómhair 2025**

An Phortaingéil v Éire

Bhí an taispeántas i bhfad níos fearr ná mar a bhí go leor daoine ag tuar. 

**14 Deireadh Fómhair 2025**

Éire v An Airméin;  Bua 1-0 ag foireann Heimir Hallgrímsson san Aviva.

Fuair fir na hUngáire bua pointe amháin in éadan na Portaingéile nuair a fuair fear Liverpool Dominik Szoboszlai cúl cinniúnach in am breise.

**13 Samhain 2025**

Sa tríú háit i nGrúpa F a bhí Éire roimh an chluiche le ceithre phointe ó cheithre chluiche ; ag an mbarr a bhí an Phortaingéil, deich bpointe acu agus gan aon chluiche caillte acu.  Bhí go leor daoine den tuairim ag na am go raibh rás na hÉireann rite.  Ach fuair Éire an ceann is fearr ar an Phortaingéil 2-0 san Aviva (an cúigiú foireann is fearr ar domhan ag an am de réir rangú FIFA).  Fuair Troy Parrott dhá chúl agus laoch na himeartha.   Fuair  Cristiano Ronaldo cárta mar gur bhuail sé imreoir Éireannach le huillinn agus cuireadh é den pháirc.

**13 Samhain 2025**

Fuair fir na hUngáire bua in éadan na hAirméine as baile.

**16 Samhain 2025**

Fuair foireann Heimir Hallgrímsson an ceann is fearr ar an Ungáir, 3-2, i gcluiche i mBúdaipeist.  Faoi dhó bhí Éire chun deiridh.  Fuair Troy Parrott trí chúl. Ba cheann de mhórghaiscí stair an spóirt in Éirinn é ag foireann ar beag duine a bhí ag tabhairt aon seans dóibh teacht slán óna ngrúpa.

Shroich Éire na babhtaí cáilithe do Chorn an Domhain 2026. Bhí áit bainte amach acu sna cluichí cáilithe.   Ach d'fhág bua na Seicia ar Éirinn ar an 25 Márta 2026 nach raibh foireann Heimir Hallgrímsson páirteach i gCorn an Domhain 2026.  Bhí an lucht tacaíochta go hiomlán taobh thiar den fhoireann agus den bhainisteoir, mar a léirigh na sluaite a chuaigh sall go Prág agus an lucht féachana ollmhór a bhí ag an gcluiche – suas le 1.6 milliún ar RTÉ2.   Den chéad uair le fada, tá cúis dóchais ag an lucht tacaíochta arís agus iad bródúil as an bhfoireann.

## Féach freisin

* Corn FIFA an Domhain 2026

## Tagairtí

Catagóir:2025
Catagóir:2026
Catagóir:Corn FIFA an Domhain 2026
Catagóir:Foireann sacair náisiúnta Phoblacht na hÉireann